**«Даму» кәсіпкерлікті дамыту қоры» АҚ Басқармасының шешімімен**

**«БЕКІТІЛДІ»**

**Басқарма отырысының хаттамасына қосымша**

**«Даму» кәсіпкерлікті дамыту қоры» АҚ**

**2022 жылғы «22» ақпандағы**

**№ 12/2022 хаттамасына**

**№ 2 қосымша**

«Даму» кәсіпкерлікті дамыту қоры» АҚ-ның «жасыл облигациялар» (Green Bond Framework) саласындағы саясатына **өзгертулер**

«Даму» кәсіпкерлікті дамыту қоры» АҚ Басқармасы 2020 жылғы 21 шілдеде (№ 61/2020) бекіткен «Даму» кәсіпкерлікті дамыту қоры» АҚ-ның «Жасыл облигациялар» (Green Bond Framework) саласындағы саясатына (бұдан әрі - Саясат) мынадай өзгертулер енгізілсін:

Саясаттың 5-бөлімі мынадай редакцияда жазылсын:

«5. Жобаларды бағалау және іріктеу процесі

«Жасыл облигациялар» шығару жолымен тартылған қаражат есебінен қаржыландырылатын барлық жобалар осы Саясаттың 4 «Тартылған қаражатты пайдалану» бөліміне, Біріздендірілген бағдарламаға және Өнім паспортына сәйкес келуі тиіс.

«Даму» қоры осы Саясатқа және Біріздендірілген бағдарламаға сәйкес МШОКС ЖЭК жобаларын одан әрі қаржыландыру үшін «жасыл облигациялар» шығару жолымен тартылған қаражатты орналастырады. ЕДБ/МҚҰжәне БҰҰДБ ЖЭК жобаларын жоспарлайтын/іске асыратын МШОКС іздеуді жүзеге асырады. МШОКС ЕДБ/МҚҰ-на ЖЭК жобаларын қаржыландыруды қарау туралы өтінішпен жүгінеді. ЕДБ/МҚҰ алдын ала шешім алғаннан кейін ЕДБ/МҚҰ «Даму» Қорына ЖЭК жобасы бойынша құжаттар топтамасын жібереді.

Келіп түсетін ЖЭК жобаларының:

- осы Саясат шеңберінде айқындалған «жасыл» жобалардың өлшемдеріне;

- «Даму» кәсіпкерлікті дамыту қоры» АҚ Экологиялық саясатының өлшемдеріне сәйкестігі қаралады;

- Біріздендірілген бағдарламаның және Өнім паспортының шарттарын «Даму» Қоры Басқарма Төрайымының бұйрығы бойынша құрылған Жұмыс тобы жүзеге асырады, оның құрамына қаражатты тартуға және орналастыруға жауапты «Даму» Қорының құрылымдық бөлімшелері кіреді, қажет болған жағдайда басқа құрылымдық бөлімшелер мен сыртқы сарапшыларды тартады.

«Даму» қорының ішкі құжаттарына сәйкес жобалардың параметрлері мен өлшемдері, сондай-ақ жобалардың әлеуметтік және экологиялық теріс әсерінің елеулі тәуекелдерін сәйкестендіру және бағалау Жұмыс тобының қарауына жатады.

Өнім паспорты шеңберінде іске асыру нәтижесінде мекендеу ортасының, еңбек пен халықтың өмірінің әлеуметтік жағдайларының едәуір нашарлауы болмайтын жобалар қолдау табады; инвестициялар халықтың өмір сүру деңгейін, жұмыспен қамту деңгейін және әлеуметтік қамсыздандыру деңгейін арттыруды қамтамасыз етуге арналған.

Жұмыс тобы оларды қаржыландыру туралы шешімдер қабылдау кезінде жобалардың әлеуетті экологиялық және әлеуметтік әсерін ескереді. Жобаның экологиялық және әлеуметтік әсерінің ауқымы мен сипатын ескере отырып, осындай әсерлерді басқару бойынша қарыз алушыларға қойылатын талаптарды ескере отырып, осы талаптардың орындалу мониторингі Қордың ішкі құжаттарына сәйкес оларды іске асыру барысында жүргізіледі.

Жұмыс тобының қорытындысын алғаннан кейін «Даму» Қорының мүдделі құрылымдық бөлімшесі ЕДБ/МҚҰ-на жобаның Өнім паспортының шарттарына сәйкестігі туралы растау жібереді.

ЕДБ/МҚҰ-мен өзара іс-қимыл жасау тәртібі және өзге де мәселелер «Даму» Қорының ішкі құжаттарында айқындалады.